CELEX: 62008CN0286
Language: et
Date: 2008-06-30 00:00:00
Title: Kohtuasi C-286/08: 30. juunil 2008 esitatud hagi — Euroopa Ühenduste Komisjon versus Kreeka Vabariik

30.8.2008   
            
            
               ET
            
            
               Euroopa Liidu Teataja
            
            
               C 223/33
            
         30. juunil 2008 esitatud hagi — Euroopa Ühenduste Komisjon versus Kreeka Vabariik
   (Kohtuasi C-286/08)
   (2008/C 223/51)
   Kohtumenetluse keel: kreeka
   Pooled
   
      Hageja: Euroopa Ühenduste Komisjon (esindajad: M. Patakia ja J.-B. Laignelot)
   
      Kostja: Kreeka Vabariik
   Hageja nõuded
   
               —
            
            
               Kuna Kreeka Vabariik ei ole mõistliku tähtaja jooksul võtnud ohtlike jäätmete kava, mis oleks kooskõlas ühenduse asjaomaste õigusaktidega ja kuna ta ei ole loonud ühtset ja sobivat jäätmekõrvaldamisrajatiste võrgustikku, mis võimaldaks taoliste jäätmete kõrvaldamist sobivaimal viisil, et tagada keskkonna ja rahvatervise kõrgendatud kaitse, on ta rikkunud kohustusi, mis tulenevad direktiivi 91/689/EMÜ (1) ohtlike jäätmete kohta artikli 1 lõikest 2 ja artiklist 6 koostoimes direktiivi 2006/12/EÜ (2) (varem nõukogu 15. juuli 1975. aasta direktiiv 75/442/EMÜ jäätmete kohta, mida muudeti direktiiviga 91/156/EMÜ) artikli 5 lõigetega 1 ja 2 ning artikli 7 lõikega 1;
            
         
               —
            
            
               kuna Kreeka Vabariik ei ole võtnud vajalikke meetmeid, et tagada seoses ohtlike jäätmete käitlemisega direktiivi 2006/12/EÜ (varem direktiiv 75/442/EMÜ, mida on muudetud direktiiviga 91/156/EMÜ) artiklite 4 ja 8, samuti 26. aprilli 1999. aasta direktiivi 99/31/EÜ (3) prügilate kohta artikli 3 lõike 1, artiklite 6, 7, 8, 9, 13 ja 14 järgimine, on ta rikkunud kohustusi, mis tulenevad direktiivi 91/689/EMÜ ohtlike jäätmete kohta artikli 1 lõikest 2 koostoimes direktiivi 2006/12/EÜ (varem direktiiv 75/442/EMÜ jäätmete kohta, mida on muudetud direktiiviga 91/156/EMÜ) artiklitega 4 ja 8, samuti kohustusi, mis tulenevad direktiivi 99/31/EÜ prügilate kohta artikli 3 lõikest 1 ja artiklitest 6, 7, 8, 9, 13 ja 14;
            
         
               —
            
            
               mõista kohtukulud välja Kreeka Vabariigilt.
            
         Väited ja peamised argumendid
   Komisjon, olles uurinud Kreeka Vabariigi teatavaks tehtud õigusnorme, mis puudutavad ohtlike jäätmete käitlemist, ning eelkõige riiklikku jäätmekava, leidis, et need õigusnormid ei vasta ohtlike jäätmete käitlemist käsitlevate ühenduse direktiivide nõuetele.
   Täpsemalt öeldes on riiklik jäätmekava puudulik, kuna piirdub juhtnööridega, mida tuleb edaspidi täiendada ning mis ei vasta „piisava täpsuse” nõudele, rikkudes seeläbi direktiivi 91/689/EMÜ artikli 1 lõiget 2 ja artikli 6 lõiget 1 koostoimes direktiivi 2006/12/EÜ (varem direktiiv 75/442/EMÜ) artikli 7 lõikega 1.
   Ka riiklik jäätmekava ei näe ette ühtset ja sobivat jäätmekõrvaldamisrajatiste võrgustikku, kuna puudub sobilik infrastruktuur, puudub hinnang käitlemisvõimsuse vajamineva taseme kohta ning esinevad puudused seoses sobivate paikade ehitamise ja geograafilise asukohaga, rikkudes seeläbi direktiivi 91/689/EMÜ artikli 1 lõiget 2 koostoimes direktiivi 2006/12/EÜ (varem direktiiv 75/422/EMÜ) artikliga 5.
   Lisaks on teada, et ohtlike jäätmete kõrvaldamine Kreekas toimub tegelikkuses „ajutise ladustamise” teel, mis aga on vastavate lubade uuendamise tõttu ja sobivate prügilate puudumisel muutunud püsivaks. Sellest nähtub, et ei ole võetud kohaseid meetmeid, mis tagaksid ohtlike jäätmete turvalise lõpliku kõrvaldamise, seadmata ohtu inimeste tervist ja kahjustamata keskkonda, rikkudes seeläbi direktiivi 917689/EMÜ artikli 1 lõiget 2 koostoimes direktiivi 2006/12/EÜ (varem direktiiv 75/442/EMÜ) artiklitega 4 ja 8 ning direktiivi 99/31/EÜ prügilate kohta artikli 3 lõikega 1 ja artiklitega 6, 7, 8, 9, 13 ja 14.
   
      (1)  EÜT L 377, 31.12.1991, lk 20.
   
      (2)  ELT L 114, 27.4.2006, lk 9.
   
      (3)  EÜT L 182, 16.7.1999, lk 1.